કન્યા : સપ્તાહના આરંભનો તબક્કો અપરીણિત યુવક યુવતીઓ માટે ઉત્તમ છે. આપના ઉંબરે લીલા તોરણ બંધાવાની શક્યતા છે. સૂર્ય બારમે હોવાથી કાયદાકીય, સરકારી અને અદાલતી કાર્યવાહીથી બચવું. તમારી પ્રતિષ્ઠા ખંડિત થાય તેવા કાર્યો પણ ન કરવા. ધા‍ર્મિક, સામાજિક કાર્યો પાછળ ધનખર્ચ થાય. વિદ્યાર્થીઓને વિદ્યાપ્રાપ્તિમાં અવરોધ આવતો હોય અથવા એકાગ્રતાની સમસ્યા હોય તો આપ અભ્યાસના ટેબલ પર પિરામિડ, મિનારો મૂકીને અવરોધો ટાળી શકો છો. રચનાત્‍મક અને કલાત્‍મક પ્રવૃત્તિઓ તરફ આપની રુચિ વધશે. શ્વસુર પક્ષ અથવા પત્ની તરફથી કોઈ લાભ મળવાની આશા રાખી શકો છો. હાલમાં પત્નીના નામે કરેલું રોકાણ આપના માટે શુભ ફળદાયી સાબિત થશે. લેખન કાર્ય માટે ઉત્તમ સમય છે. સપ્તાહના મધ્યમાં આપની પ્રગતિ અને સફળતાના કારણે જાહેરજીવનમાં યશકીર્તિ મળશે. સપ્તાહના અંતિમ દિવસે વ્યય સ્થાનમાં ચંદ્રનું ભ્રમણ માનસિક ગડમથલ અને સ્વાસ્થ્યની નાનીમોટી ફરિયાદોનો સંકેત આપે છે જે આપના અનેક કાર્યોમાં વિઘ્નનું કારણ બનશે. નોકરિયાતોને મનોમન બિનજરૂરી ભય સતાવશે જેથી આપના પરફોર્મન્સ પર વિપરિત અસર પડી શકે છે.